Tilly Fleischer

.
Ottilie "Tilly" Fleischer (2. oktoober 1911 – 14. juuli 2005) oli Saksamaa kergejõustiklane, kes võistles erinevatel kergejõustikualadel. Ta võistles Saksamaa eest 1932. aasta suveolümpiamängudel Los Angeleses kolmel erineval alal, võites odaviskes pronksmedali. Neli aastat hiljem võitis ta oma kodumaal 1936. aasta mängudel Berliinis odaviskes kuldmedali. Frankfurdi linn kinkis talle olümpiavõidu tunnustuseks auto.

Juba varases nooruses huvitas teda sport, algul võimlemine, kuid teismelisena hakkas ta tegelema kergejõustikuga. Ta treenis erinevatel aladel, sealhulgas viievõistlusel, odaviskes, kettaheites ja kuulitõukes.

Tilly Fleischer alustas spordiga kümneaastaselt. Oma sportlaskarjääri alguses oli ta edukas ka tennises (Frankfurti meister) ja käsipallis (Saksamaa meister Frankfurdi Eintrachtiga). Ta võistles ka Frankfurdi Eintrachti kergejõustiklasena. 1,68 m pikkusena oli tal võistluskaal 66 kg. Pärast 1936. aasta olümpiamänge lõpetas ta oma sportlaskarjääri.

Ta oli skulptor Arno Brekeri käsutuses alasti modellina Kolmanda Reichi ajal.

Pärast Teist maailmasõda oli Fleischer kahe nahktoodete kaupluse omanik, Lahris/Schwarzwaldis ja Kehlis. Tal oli esimesest abielust kaks tütart.

Kuulujutud selle kohta, kes oli ühe tema tütre isa, ilmusid 1966. aastal pärast seda, kui tema tütar Giselle väitis ühes raamatus, et on Adolf Hitleri tütar.

Välislingid

Tilly Fleischer ROK-i veebilehel
Tilly Fleischer World Athletics veebilehel
Tilly Fleischer Olympedia.org veebilehel
Tilly Fleischer Track and Field Statistics veebilehel
Tilly Fleischer Munzinger.de veebilehel (saksa keelne)

Saksamaa kergejõustiklased
Sündinud 1911
Surnud 2005